Diari Oficial de la Generalitat Valenciana


Sumari del DOGV 5366, del 13-10-2006 (2006/11752)

ORDE JUS/ 2979 /2006, de 15 de setembre, per la qual es convoca procés selectiu per a l'ingrés, pel sistema general d'accés lliure, en el Cos Nacional de Metges Forenses.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5366

Data del DOGV
:   13-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11105


Data del document
:   15-09-2006

Organisme emissor
:   Ministeri de Justícia

Tipus de document
:   Ordre

Descriptors 

:   * concurs administratiu

ORDE JUS/ 2979 /2006, de 15 de setembre, per la qual es convoca procés selectiu per a l'ingrés, pel sistema general d'accés lliure, en el Cos Nacional de Metges Forenses. [2006/11166]  
En compliment del que disposa el Reial Decret 96/2006, de 3 de febrer, pel qual s'aprova l'Oferta d'Ocupació Pública per a l'any 2006, i per tal d'atendre les necessitats de personal al servei de l'administració de Justícia,   
Aquest Ministeri, fent ús de les competències que li estan atribuïdes en la Llei Orgànica 19/2003, de 23 de desembre, de modificació de la Llei Orgànica 6/1.985, de l'1 de juliol, del Poder Judicial, i el Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, i de conformitat amb l'Orde JUS/2544/2006, de 28 de juliol (BOE de 3 d'agost), per la qual s'estableixen les bases comunes que regiran els processos selectius per a ingrés en els cossos de funcionaris de l'administració de Justícia, inclosos en el llibre VI de la Llei Orgànica 6/1985, del Poder Judicial, i amb un informe previ favorable de la Direcció General de la Funció Pública, acorda convocar procés selectiu per a ingrés en el Cos Nacional de Metges Forenses.  
La present Convocatòria té en compte el principi d'igualtat de tracte entre hòmens i dones, pel que es refereix a l'accés a l'ocupació, d'acord amb l'article 14 de la Constitució espanyola, la Directiva Comunitària de 9 de febrer de 1976 i el que preveu l'Acord de Consell de Ministres, de 4 de març de 2005, pel qual s'aprova el Pla per a la Igualtat de Gènere en l'administració General de l'Estat, i es desenvoluparà d'acord amb les següents:  
BASES COMUNES  
Les bases comunes, per les quals es regirà la present Convocatòria, són les establides en l'Orde JUS/2544/2006, de 28 de juliol (Boletín Oficial del Estado núm. 184, de 3 d'agost).  
BASES ESPECÍFIQUES  
1. Descripció de les places  
1. Es convoca procés selectiu d'accés lliure per a cobrir 137 places, de les compreses en l'article 13.1 i l'annex II del Reial Decret 96/2006, de 3 de febrer (Boletín Oficial del Estado, de 8 de febrer), en el Cos Nacional de Metges Forenses, a través del sistema excepcional de concurs oposició, amb la següent distribució territorial:  
Àmbit territorial Torn lliure  
 Sistema general Reserva discapacitats  
Andalusia1 6 1  
Canàries 5 .  
Catalunya 45 2  
Comunitat Valenciana 4 .  
Galícia 7 1  
País Basc 10 1  
Resta de península i Balears 43 2   
2. Del total de les places convocades es reservaran 7 places, amb la distribució territorial reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 per cent, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al Cos Nacional de Metges Forenses i superen les proves selectives.  
Les places reservades per a persones amb discapacitat, que queden desertes, no es podran acumular al sistema d'accés general, i s'acumularà a la quota del cinc per cent de l'oferta següent, amb un límit màxim del deu per cent.  
Si algun dels aspirants, amb discapacitat, que s'haja presentat per la quota de reserva de persones amb discapacitat supera el procés selectiu però no obté cap plaça, i la seua puntuació fóra superior a l'obtinguda per altres aspirants del sistema d'accés general, serà inclòs pel seua orde de puntuació en el sistema d'accés general.  
1.3 Els aspirants només podran participar per un àmbit territorial, i, en cas de resultar aprovats, obtindran necessàriament destinació dins de l'àmbit territorial pel qual concorren. Les places que queden desertes en un àmbit territorial no es podran acumular a un altre distint.  
1.4 Les presents bases de convocatòria es publicaran de forma simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que l'esmentada simultaneïtat no fóra possible, els terminis establits en la present Orde es comptaran a partir de la publicació en el Boletín Oficial del Estado.  
2. Procés selectiu  
Excepcionalment i d'acord amb el que estableix la disposició transitòria sisena del Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, el procés selectiu es realitzarà per mitjà del sistema de concurs oposició. La fase d'oposició es desenvoluparà en primer lloc, amb els exercicis, valoracions i puntuacions que s'especifiquen en l'annex I-A). Els opositors que superen l'oposició passaran a la fase de concurs en què s'avaluaran els mèrits que s'especifiquen en l'Orde JUS/2543/2006, de 28 de juliol (BOE de 3 d'agost) i que es reproduïxen en l'annex I-B) d'aquesta Convocatòria.   
El procés selectiu inclourà la superació d'un curs selectiu teoricopràctic al Centre d'Estudis Jurídics o els centres, instituts o serveis de formació, o centres de destinació de les comunitats autònomes, per als quals concórreguen els aspirants. Per a la realització d'aquest, els aspirants que hagen superat les fases d'oposició i de concurs, i el nombre de les quals no podrà ser superior al de places convocades, seran nomenats funcionaris en pràctiques per la Secretaria d'Estat de Justícia.  
3. Programa i mèrits avaluables  
El programa que ha de regir la fase d'oposició així com el barem que conté els mèrits avaluables en la fase de concurs es contenen en l'Orde JUS/2543/2006, de 28 de juliol (BOE de 3 d'agost).  
4. Titulació  
Per a participar en aquest procés selectiu caldrà complir tots els requisits assenyalats en la base setena, de les bases comunes i estar en possessió o en condicions d'obtindre, en la data de finalització del termini de presentació de sol·licituds, del títol de llicenciat en Medicina. En el cas de titulacions obtingudes a l'estranger, s'haurà d'estar en possessió de la credencial que acredite la seua homologació.  
5. Sol·licituds  
5.1 Els qui desitgen participar en aquest procés selectiu hauran d'omplir el model oficial de sol·licitud d'admissió a proves selectives de l'administració de Justícia i liquidació de la taxa de drets d'examen (model 790) [exemplar autocopiatiu en la part superior del qual figura .Ministeri de Justícia, sol·licitud d'admissió a proves selectives de l'administració de Justícia i liquidació de la taxa de drets d'examen.], que es facilitarà en castellà i en les altres llengües oficials de les comunitats autònomes. Aquest model podrà descarregar-se de la pàgina web del Ministeri de Justícia, (www.justicia.es) i, si fa al cas, la de les comunitats autònomes que oferisquen places. Així mateix, el model serà facilitat gratuïtament al Ministeri de Justícia, els tribunals Superiors de Justícia, audiències provincials, gerències territorials del Ministeri de Justícia, òrgans competents de les comunitats autònomes on es convoquen places, al Centre d'Informació Administrativa del Ministeri d'Administracions Públiques, i a les delegacions i subdelegacions del Govern.  
5.2 La presentació de sol·licituds es realitzarà en el termini de vint dies naturals, comptadors a partir de l'endemà de la seua publicació en el Boletín Oficial del Estado. La sol·licitud es dirigirà al secretari d'Estat de Justícia.   
La presentació es realitzarà alternativament per qualsevol dels mitjans següents:  
a) Al Registre General del Ministeri de Justícia, carrer de la Manzana, núm. 2, 28109 . Madrid.  
b) Als registres de qualsevol dels òrgans o oficines previstos en la base vuit, punt 2 de les bases comunes, que regiran els processos selectius per a ingrés o accés en cossos o escales de funcionaris al servei de l'administració de Justícia.  
5.3 La sol·licitud s'omplirà d'acord amb les instruccions que figuren al dors d'aquesta i que es reproduïxen en l'annex III i a més, amb les instruccions particulars següents:   
1. En el requadre relatiu a .província d'examen., els aspirants faran constar l'àmbit territorial pel qual concorren, el que comportarà els efectes previstos en la base 1.3, d'aquesta orde. En tot cas, si no s'especifica en la sol·licitud l'àmbit territorial pel qual es concorre, serà inclòs d'ofici en les llistes definitives pel corresponent al seu domicili, i quedarà per tant, afectat a l'àmbit territorial d'aquest.  
2. Al requadre de la sol·licitud destinat a .Dades a consignar segons les bases de la convocatòria., els aspirants, amb la condició legal de discapacitats, hauran d'indicar:  
Els aspirants, amb discapacitat amb grau igual o superior al 33 per cent, que opten per la quota de reserva de discapacitats, hauran d'indicar-ho així en el requadre de la sol·licitud .Torn de reserva de discapacitats. i en el requadre A), dins de l'epígraf .dades a consignar segons les bases de la convocatòria. i hauran d'expressar les adaptacions necessàries de temps i mitjans per a la realització dels exercicis, que puguen requerir, si fa al cas, per tal que el Tribunal compte amb la necessària informació per a l'adaptació de la realització dels exercicis.  
No es podrà participar al mateix temps per torn lliure i per quota de reserva de discapacitats.  
Els aspirants, amb discapacitat amb grau inferior al 33 per cent i aquells amb grau del 33 per cent o superior, que no opten per la quota de reserva de discapacitats, però desitgen adaptació de temps i mitjans per a la realització dels exercicis, hauran d'indicar-ho així, i marcar una X en el requadre .minusvalidesa. i dins de l'epígraf .dades a consignar segons les bases de la convocatòria. en el requadre B), expressaran les adaptacions necessàries de temps i mitjans que puguen, si fa al cas, requerir per a la realització dels exercicis.  
3. Els aspirants que desitgen realitzar la prova optativa de nivell de coneixement de la llengua oficial de la Comunitat Autònoma, on es convoquen places, i per l'àmbit territorial de la qual participen, hauran de marcar una .X. en el requadre .Realitza. de Prova Optativa de llengua. En el supòsit que opten per l'acreditació documental del dit coneixement, hauran de marcar una .X. en el requadre .Documenta. i trametre, en el seu moment, els certificats acreditatius del coneixement de l'esmentat idioma, en els termes que preveu aquesta orde, sense haver d'efectuar, en aquest segon supòsit, la prova optativa de nivell de coneixements. De la mateixa manera es procedirà, si fa al cas, respecte del coneixement del dret civil especial o foral del País Basc.  
5.4 Taxa d'examen  
L'import de la taxa per drets d'examen serà de 26,54 euros i s'abonarà segons s'indica en la base vuitena de les .bases comunes..  
Estaran exemptes del pagament d'aquesta taxa les persones amb grau de minusvalidesa igual o superior al 33 per 100, i els demandants d'ocupació, de conformitat amb el que disposa la base vuitena, punt 4, de les bases comunes que regiran els processos selectius per a ingrés o accés a cossos o escales de funcionaris al servei de l'administració de Justícia.  
6. Tribunals  
6.1 El Tribunal Qualificador d'aquest procés selectiu serà nomenat pel Ministeri de Justícia i el seu nomenament serà publicat en el Boletín Oficial del Estado, i en els diaris oficials de les comunitats autònomes que convoquen places, conforme al que estableixen les bases comunes (base desena, punt 1 i següents).  
6.2 El Tribunal Qualificador d'aquestes proves selectives estarà compost per un funcionari del Cos de Metges Forenses, destinat en lloc directiu, que el presidirà, i els següents vocals: un catedràtic o professor titular de Medicina Legal, un membre de la carrera judicial (amb categoria de magistrat) o un fiscal, dos funcionaris del Cos de Metges Forenses, un facultatiu de l'Institut Nacional de Toxicologia, un funcionari del grup A, de les comunitats autònomes amb competència en matèria de personal de l'administració de Justícia on es convoquen places, i un funcionari del grup A de l'administració General de l'Estat, destinat al Ministeri de Justícia, que actuarà de secretari.  
El Tribunal tindrà la categoria primera, de les previstes en l'annex IV del Reial Decret 462/2002, de 24 de maig, sobre indemnitzacions per raó del servei.  
En la composició del Tribunal caldrà ajustar-se al principi de paritat entre hòmens i dones.  
6.3 El Tribunal, d'acord amb l'article 14 de la Constitució Espanyola, vetlarà per l'estricte compliment del principi d'igualtat d'oportunitats entre ambdós sexes.   
6.4 La informació sobre aquestes proves selectives es facilitarà a les gerències territorials de Justícia, al Ministeri de Justícia, Secretaria d'Estat de Justícia, carrer San Bernardo, 21 (telèfon 378 260 472), pàgina web del Ministeri de Justícia, (www.justicia.es, Ofertas de Ocupación Pública), al Centre d'Informació Administrativa del Ministeri d'Administracions Públiques (telèfon 26 280 94 32) i als òrgans competents de les comunitats autònomes on es convoquen places.  
6.5 A l'efecte de comunicacions i la resta d'incidències, el Tribunal Qualificador tindrà la seua seu al carrer San Bernardo, 21. 28014 de Madrid. (Telèfon: 577846328).  
7. Desenvolupament del procés selectiu  
7.1 Orde d'actuació   
L'orde d'actuació dels opositors, en tots els àmbits territorials, s'iniciarà alfabèticament pel primer de la lletra .U., segons el que estableix la Resolució de la Secretaria General per a l'administració Pública, de 25 de gener de 2006 (Butlletí Oficial de 8 de febrer).  
7.2 Duració del procés selectiu  
Llevat que concórrega causa objectiva que ho justifique, apreciada per la Secretaria d'Estat de Justícia, oït el Tribunal si fa al cas, el procés selectiu tindrà una duració màxima de dotze mesos, comptadors a partir de la data de realització del primer exercici, fins a la data de començament del període de pràctiques selectiu.  
7.3 Fase d'oposició  
El primer exercici de la fase d'oposició es realitzarà dins dels 30 dies següents a la publicació de la Resolució, per la qual s'eleva a definitiva la relació d'admesos i exclosos.  
Els exercicis són els que es detallen en l'annex I-A i s'efectuaran a Madrid. La data, hora i lloc de celebració del primer exercici es publicarà en el Boletín Oficial del Estado i diaris oficials de les comunitats autònomes que convoquen places.  
Conclòs cada un dels exercicis de l'oposició, els tribunals faran públiques, en els mateixos llocs especificats en la base novena, punt 2, de les .bases comunes., i en tot cas en la pàgina web del Ministeri de Justícia (www.justicia.es) i pàgines web de les comunitats autònomes, les llistes d'opositors de cada àmbit territorial que hagen aconseguit el mínim establit per a superar-lo, amb indicació de la puntuació obtinguda i citaran els inclosos en aquestes per a la realització del següent exercici.  
Els opositors que no es troben inclosos en les respectives relacions tindran la consideració de no aptes, i quedaran eliminats del procés selectiu.   
Finalitzats tots els exercicis de l'oposició, el Tribunal Qualificador Únic farà públiques, en els mateixos llocs que s'especifiquen en el paràgraf anterior, les relacions d'aprovats de cada àmbit territorial, que hagen superat la fase d'oposició.  
7.4 Fase de concurs  
En la mateixa Resolució, en què es facen públiques les relacions d'aprovats de la fase d'oposició, s'establirà un termini de vint dies naturals per a presentar, al Registre General del Ministeri de Justícia, Secretaria d'Estat de Justícia, carrer de la Manzana, núm. 2, 28418 Madrid o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tota la documentació acreditativa dels mèrits a avaluar en la fase de concurs. La no-presentació de la documentació en el termini assenyalat suposarà que no s'avalue l'aspirant en la fase de concurs. Els opositors que concórreguen per comunitats autònomes, amb llengua oficial pròpia diferent del castellà i/o dret civil especial o foral, i que opten per acreditar documentalment el seu coneixement, aportaran en aquest moment els certificats acreditatius corresponents.   
El Tribunal Qualificador avaluarà els mèrits segons els certificats aportats, d'acord amb el que estableix el barem establit en l'annex I-B.  
El Tribunal Qualificador publicarà en el lloc o llocs, indicats en la base novena, punt 2, de les bases comunes, la relació d'aspirants amb l'avaluació provisional de mèrits de la fase de concurs, amb indicació de la puntuació obtinguda en cada mèrit i la total. Els aspirants disposaran d'un termini de deu dies hàbils, a partir del següent de la publicació de l'esmentada relació, per a efectuar les al·legacions pertinents. Finalitzat l'esmentat termini, el Tribunal publicarà la relació amb l'avaluació definitiva de la fase de concurs.   
7.5 Avaluació del coneixement de les llengües oficials pròpies de les comunitats autònomes i del dret civil especial o foral de la Comunitat Autònoma del País Basc.  
Conclosos els exercicis obligatoris de la fase d'oposició i la fase de concurs, els aspirants compresos en la relació d'aprovats, que concórreguen per àmbit territorial amb llengua autonòmica pròpia, diferent del castellà, seran citats per a la realització de l'exercici de caràcter optatiu, no eliminatori, que acredite el coneixement de dita llengua, si així ho hagueren sol·licitat en la seua instància. En aqueix mateix moment, el Tribunal Qualificador procedirà a l'avaluació de la documentació acreditativa del coneixement de l'idioma, que hagueren presentat oportunament els opositors que hagen optat per acreditar documentalment el seu coneixement.  
La puntuació obtinguda, tant de l'examen com de la documentació acreditativa, s'ajustarà segons el barem contingut en aquesta Convocatòria, annex I-C, i només produirà efectes per a l'adjudicació de destinacions a la comunitat autònoma corresponent.  
De la mateixa manera i amb els mateixos efectes, es procedirà per a l'avaluació dels coneixements del dret civil foral o especial de la Comunitat Autònoma del País Basc.  
7.6 Presentació de documentació i nomenament com a funcionaris en pràctiques  
Una vegada acabades les fases d'oposició i concurs, els tribunals elevaran al Ministeri de Justícia la relació d'aprovats, en cada àmbit territorial, el nombre de la qual no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'orde, DNI, puntuació obtinguda en cada un dels exercicis, i total de tots els exercicis obligatoris i fase de concurs. Juntament amb aquesta nota total, però separada d'ella, i sense sumar-se a aquesta figurarà, si fa al cas, l'obtinguda en la llengua oficial, diferent del castellà, de la Comunitat Autònoma per l'àmbit territorial de la qual concorre. I, si fa al cas, l'obtinguda pel coneixement del dret civil, foral o especial de la Comunitat Autònoma del País Basc.  
En el cas que algun dels aspirants, amb discapacitat, que s'haja presentat per la quota de reserva de persones amb discapacitat, supere els exercicis corresponents, i la fase de concurs, però no obtinguera plaça, i la seua puntuació siga superior a l'obtinguda pels aspirants del sistema general, serà inclòs pel seu orde de puntuació en el sistema d'accés general.  
En el termini de vint dies naturals, comptadors a partir de la publicació en el Boletín Oficial del Estado i diaris oficials de les comunitats autònomes on es convoquen places de la relació d'aprovats, els aspirants que figuren en aquesta presentaran al Registre General del Ministeri de Justícia, Secretaria d'Estat de Justícia, carrer de la Manzana, 2, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, la documentació següent:  
a) Dos fotocòpies del document nacional d'identitat.   
b) Fotocòpia compulsada del títol exigit en la convocatòria o certificat acadèmic acreditatiu de tindre aprovades totes les assignatures, que el capaciten per a l'obtenció del títol, amb el resguard justificatiu d'haver abonat els drets per a l'expedició del títol.   
En el cas de titulacions obtingudes a l'estranger, haurà de presentar-se fotocòpia compulsada de la documentació que acredite la seua homologació.  
c) Certificat mèdic acreditatiu de no patir cap malaltia ni defecte físic o psíquic que impossibilite per a l'exercici de les funcions pròpies del Cos Nacional de Metges Forenses, expedit pel facultatiu de Medicina General de la Seguretat Social que corresponga a l'interessat i, en el cas que no estiga acollit a cap règim de la Seguretat Social, serà expedit pels serveis provincials del Ministeri de Sanitat i Consum i organismes corresponents de les comunitats autònomes.   
Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents del Ministeri de Treball i Assumptes Socials o, si fa al cas, de la Comunitat Autònoma corresponent, que acredite tal condició, i la seua capacitat funcional per a exercir les tasques i funcions pròpies del Cos Nacional de Metges Forenses.  
d) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat, per mitjà de procediment disciplinari de cap dels cossos al servei de qualsevol de les administracions públiques, llevat que haguera sigut rehabilitat. (Annex II).  
El certificat d'antecedents penals serà aportat d'ofici per la Secretaria d'Estat de Justícia, d'acord amb el que preveu l'article 35. f), de la Llei de Règim Jurídic de les Administracions Públiques i del Procediment Administratiu Comú.  
Davant de la impossibilitat, degudament justificada, de no poder presentar els documents expressats en l'apartat anterior, podrà acreditar-se que posseïxen les condicions exigides en la convocatòria per mitjà de qualsevol mitjà de prova admissible en dret.  
Els aspirants que tingueren la condició de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar certificat del Ministeri o organisme de què depenga, pel qual s'acredite la seua condició i requisits per a ser nomenat funcionari del Cos Nacional de Metges Forenses de l'administració de Justícia.  
Els qui, dins del termini fixat, i llevat causa de força major, no presenten la documentació o de l'examen d'aquesta es deduïsca que no tenen algun dels requisits establits, no podran ser nomenats funcionaris en pràctiques i quedaran anul·lades les seues actuacions, sense perjudici de la responsabilitat en què hagueren pogut incórrer per falsedat en la sol·licitud inicial.  
7.7 Curs selectiu  
Els funcionaris en pràctiques seran destinats, en cada àmbit territorial pel qual concórreguen, al centre, institut, o centre de destinació que determinen el Ministeri de Justícia i les comunitats autònomes que convoquen places, per al desenvolupament d'un període de pràctiques selectiu.  
El curs selectiu tindrà una duració de 8 mesos, i constarà de dues fases; una primera de contingut teoricopràctic al Centre d'Estudis Jurídics o òrgan, centre, institut o centre de destinació de la comunitat autònoma corresponent, i una segona de pràctiques tutelada en instituts de Medicina Legal de l'àmbit territorial pel qual concórrega l'aspirant.  
El curs selectiu es qualificarà conforme al que disposen el Reglament del Centre d'Estudis Jurídics, o el centre, òrgan, institut de les comunitats autònomes corresponents, amb una qualificació màxima de 20 punts, i quedaran eliminats els aspirants que no aconseguixen una puntuació de 10.  
7.8 Nomenament com a funcionari de carrera  
Conclòs el període de pràctiques i incorporada la puntuació obtinguda en aquest, els aspirants que l'hagueren superat i que hagen acreditat complir els requisits exigits, seran nomenats funcionaris de carrera mitjançant una orde, que es publicarà en el Boletín Oficial del Estado i diaris oficials de les comunitats autònomes amb competències assumides.  
Atés el caràcter nacional del Cos de Metges Forenses, per al nomenament com a funcionaris de carrera, es confeccionaran dues llistes en cada àmbit territorial, una en què es consignaran les puntuacions obtingudes en les fases comunes i obligatòries del procés selectiu, i una amb especificació de la puntuació obtinguda en la prova de llengua oficial pròpia de les comunitats autònomes i dret civil especial o foral de la Comunitat Autònoma del País Basc.   
En cas d'empat, primarà la nota obtinguda en la fase d'oposició; si persisteix aquest, l'obtinguda en el segon exercici, i, finalment, la d'inici del primer cognom començant per la .U..  
8. Norma final  
Al present procés selectiu s'aplicaran la Llei Orgànica 19/2003, de 23 de desembre, per la qual es modifica la Llei Orgànica 6/1985, de l'1 de juliol, del Poder Judicial; el Reial Decret 1451/2005, de 7 de desembre (Boletín Oficial del Estado de 27) que aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia; el Reial Decret 96/2006 de 3 de febrer, pel qual s'aprova l'Oferta d'Ocupació Pública de 2006; l'Orde JUS/2544/2006, de 28 de juliol (BOE de 3 d'agost), per la qual s'establixen les bases comunes que regiran els processos selectius per a ingrés o accés en els cossos o escales de funcionaris al servei de l'administració de Justícia; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i el que disposa la present Orde de Convocatòria.   
Amb caràcter supletori, en allò no previst en aquesta Convocatòria caldrà ajustar-se al que disposa el Reglament General d'Ingrés del Personal al Servei de l'administració de l'Estat, aprovat pel Reial Decret 364/1995, de 10 de març (BOE de 10 d'abril).  
Contra la present Convocatòria, i quants actes administratius que se'n deriven, es podrà interposar, amb caràcter potestatiu, recurs de reposició davant del Ministeri de Justícia en el termini d'un mes, comptador des de la seua publicació o bé recurs contenciós administratiu davant dels jutjats centrals contenciosos administratius, en el termini de dos mesos, comptadors des de la seua publicació en el Boletín Oficial del Estado, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa, i se li comunica que, en cas d'interposar recurs de reposició, no es podrà interposar recurs contenciós administratiu fins que aquell siga resolt expressament o s'haja produït la desestimació presumpta d'aquest.  
Així mateix, la Secretaria d'Estat de Justícia podrà, si és el cas, procedir a la revisió de les resolucions del Tribunal, d'acord amb el que preveu l'esmentada Llei 30/1992, de 26 de novembre.  
Madrid, 15 de setembre de 2006.. El ministre de Justícia, PD (Orde JUS/345/2005, de 7 de febrer), el secretari d'Estat de Justícia, Luis López Guerra.  
ÍNDEX D'ANNEXOS  
ANNEX I A. Descripció del procés selectiu. Fase d'oposició  
ANNEX I-B. Barem de mèrits a avaluar en la fase de concurs  
ANNEX I-C. Avaluació del coneixement de les llengües oficials, pròpies de la comunitats autònomes, i del dret civil especial o foral de la Comunitat Autònoma del País Basc.  
ANNEX II. Declaració jurada  
ANNEX III. Instruccions d'emplenament de la instància  
ANNEX I-A  
DESCRIPCIÓ DEL PROCÉS SELECTIU  
Fase d'oposició  
L'oposició estarà formada pels exercicis següents:  
1. Primer exercici. De caràcter teòric, escrit i eliminatori. Consistirà a contestar un qüestionari-test sobre les matèries de la primera part (primer exercici), del programa detallat en l'annex I-A de l'Orde JUS/2543/2006 (BOE de 3 d'agost), constarà de 150 preguntes amb quatre respostes alternatives, de les quals només una d'aquestes és la correcta.   
Es qualificarà de 0 a 30 punts.  
Les preguntes encertades s'avaluaran amb 0.2 punt; les preguntes no encertades descomptaran 0,05 punt; les preguntes no contestades no seran puntuades.   
La puntuació obtinguda per cada aspirant es correspondrà amb el nombre de respostes encertades, feta la deducció de les no. encertades.   
El Tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquest exercici, i farà públic l'esmentat Acord. Els opositors que no aconseguixen l'esmentada puntuació mínima tindran la consideració de suspensos, i no seran convocats a la resta d'exercicis de l'oposició.   
El temps per a la realització d'aquest exercici serà de dos hores.   
2. Segon exercici. De caràcter teòric, oral i eliminatori. Consistirà a desenvolupar oralment, davant del Tribunal, quatre temes extrets a la sort, d'entre les matèries de la segona part del programa (segon exercici), un per cada una de les següents matèries o blocs de matèries: un tema de Patologia Forense; un tema de Sexologia Forense i Medicina Legal del Nounat i de Criminalística; un tema de Tanatologia Forense i un tema de Psiquiatria Forense.   
L'opositor disposarà d'un màxim de seixanta minuts per al desenvolupament dels quatre temes, i no s'haurà de concedir a cap d'ells més de vint minuts.   
Abans de desenvolupament de l'exercici, l'opositor disposarà de quinze minuts per a la preparació d'aquests, i podrà preparar, si ho desitja, uns esquemes que tindrà a la vista durant l'exposició oral, juntament amb el programa que li facilitarà el Tribunal, sense poder consultar cap altre llibre, text legal o paper escrit.   
Finalitzada l'exposició del primer dels temes, el Tribunal podrà invitar l'opositor a retirar-se, si aprecia una manifesta deficiència en l'exposició.  
Finalitzada l'exposició de tots els temes, el Tribunal podrà obrir un diàleg amb l'aspirant per un temps màxim de quinze minuts, en què aquest haurà de contestar els aclariments que li sol·liciten o les observacions que formulen els membres del Tribunal.  
Amb la deliberació prèvia, a porta tancada, en acabar cada sessió, el Tribunal, per majoria de vots emesos .el del president serà de qualitat. decidirà l'aprovat o suspens de cada opositor examinat, sense que puga entrar-se a deliberar sobre l'exposició d'aquells opositors que hagueren deixat sense desenvolupar en absolut algun dels temes.   
El nombre de punts que podrà concedir cada membre del Tribunal als opositors aprovats serà de deu punts per cada un dels temes desenvolupats. Les puntuacions seran sumades, sense incloure ni la més alta ni la més baixa, i es dividirà el total que resulte, després de feta aquesta deducció, pel nombre de vocals assistents, la qualificació dels quals s'haguera computat. La xifra del quocient constituirà la qualificació, el màxim possible de la qual per a quatre temes és de quaranta punts.   
3 Tercer exercici. Pràctic, escrit i eliminatori. Es compondrà de dos proves: la primera consistirà a redactar, durant un temps màxim d'una hora, un informe clínic forense sobre un malalt mental, o un lesionat, o sobre l'avaluació d'una invalidesa, previ reconeixement del pacient durant trenta minuts. La segona prova consistirà a redactar, durant un temps màxim de dues hores, un informe necròpsic.   
En ambdós casos, els opositors procediran a la lectura pública dels informes en sessió pública i la qualificació de l'exercici s'efectuarà per assignació de punts de cada membre del Tribunal, segons la metodologia exposada en l'apartat anterior, i amb una puntuació màxima de trenta punts; quinze per a cada una de les dues proves.   
Finalitzats els tres exercicis de l'oposició, el Tribunal farà pública la llista d'aprovats, que inclourà, ordenats de major a menor puntuació total, acumulada dels tres exercicis, els opositors que hagen aprovat cada un dels exercicis. Sense que el nombre total d'aprovats puga incloure més aspirants que el nombre de places oferides.   
ANNEX I-B  
Només els opositors que superen la fase d'oposició passaran a la fase de concurs, en què s'avaluaran els mèrits que es detallen en l'Orde JUS/60826486, de 28 de juliol (BOE de 3 d'agost), i que es reprodueixen tot seguit:  
BAREM PER A LA FASE DE CONCURS DE LES PROVES SELECTIVES, D'ACCÉS AL COS NACIONAL DE METGES FORENSES  
A. FORMACIÓ ACADÈMICA. (Fins a un màxim total de 24 punts)  
1. Medicina  
. Per estar en possessió del doctorat en Medicina: 6 punts.   
. Per estar en possessió de les especialitats de Medicina Legal i Forense; Medicina del Treball; Anatomia Patològica; Traumatologia i Psiquiatria: 15 punts per cada una.  
. Altres especialitats mèdiques de les regulades en el Reial Decret 127/1984, de l'11 de gener: 8 punts.  
2. Altres titulacions universitàries diferents de Medicina  
. Llicenciatura en Dret: 4 punts.  
. Llicenciatura en Odontologia: 4 punts.   
. Altres llicenciatures: 2 punts.  
. Diplomatures: 1 punt.  
3. Coneixement d'idiomes estrangers  
S'avaluarà l'acreditació del nivell de coneixements aconseguit, obtinguda en centres oficials o homologats pel Ministeri d'Educació:  
. Coneixements elementals: 2 punts  
. Coneixements de grau mitjà: 4 punts  
. Coneixements avançats: 6 punts.  
B. Per haver aprovat exercicis de l'oposició d'accés al Cos de Metges Forenses, en les dues últimes convocatòries.  
Per cada un dels exercicis aprovats: 2 punts.  
C. Serveis prestats com a interí en el Cos de Metges Forenses i com a Metge Titular o interí, en altres administracions públiques (fins a un màxim de 18 punts).  
. Per cada mes complet de serveis efectius, com a funcionari interí en el Cos de Metges Forenses: 0.15 punts.  
. Per cada mes complet de serveis com a metge al servei d'altres administracions públiques 0.05 punts. (No es computaran per aquest concepte els serveis prestats com a metge intern resident, que hagen servit per a l'obtenció d'especialitats puntuades per l'apartat A).  
Els períodes inferiors al mes no es computaran.  
ANNEX I-C  
AVALUACIÓ DEL CONEIXEMENT DE LES LLENGÜES OFICIALS, PRÒPIES DE LES COMUNITATS AUTÒNOMES, I DEL DRET CIVIL, ESPECIAL O FORAL DE LA COMUNITAT AUTÒNOMA DEL PAÍS BASC  
1. CONEIXEMENTS DE LES LLENGÜES OFICIALS, PRÒPIES DE LES COMUNITATS AUTÒNOMES  
Per als opositors que concórreguen per algun dels àmbits territorials, corresponents a comunitats autònomes amb llengua oficial pròpia, i que així ho hagueren fet constar en la seua sol·licitud de participació, finalitzades tant la fase d'oposició com la de concurs, i establides les llistes d'aprovats que hagueren obtingut plaça, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial de l'esmentada Comunitat, mitjançant certificats que hagen presentat juntament amb la instància de participació o per la realització d'una prova de nivell de coneixements.   
La puntuació de l'avaluació del coneixement de la llengua oficial de Comunitat Autònoma serà aplicable en l'àmbit de la comunitat autònoma respectiva, i només als efectes d'establir el nombre en la relació d'aprovats dins de l'àmbit territorial pel qual concorre l'aspirant, per la qual cosa haurà de reflectir-se separada de l'obtinguda en els exercicis obligatoris.  
Es qualificarà amb un màxim de 18 punts, d'acord amb el nivell de coneixements demostrat per l'aspirant i els criteris d'avaluació establits tot seguit:  
Criteris d'avaluació de llengua autonòmica: l'avaluació del coneixement de la llengua autonòmica s'efectuarà d'acord amb els criteris següents:  
D'acord amb el que estableix el Decret 224/1989, de 17 d'octubre, pel qual es regula la planificació de la normalització de l'ús de l'èuscar en les administracions públiques de la Comunitat Autònoma del País Basc.  
Perfil lingüístic 2: sis punts  
Perfil lingüístic 3: dotze punts  
Perfil lingüístic 4: divuit punts  
A l'àmbit de la Comunitat Autònoma de Catalunya:   
Certificat de nivell B: sis punts  
Certificat de nivell C: dotze punts  
Certificat de nivell D: divuit punts  
L'acreditació del coneixement d'idioma s'efectuarà mitjançant l'aportació dels certificats de la Secretaria de Política Lingüística o els equivalents, segons l'Orde PRE 228/2004, de 21 de juliol, del Departament de la Presidència de la Generalitat de Catalunya.  
Comunitat Autònoma Gallega:  
Curs d'iniciació i perfeccionament o curs bàsic: sis punts  
Curs mitjà de llenguatge jurídic gallec: dotze punts  
Curs superior de llenguatge jurídic gallec: divuit punts  
Comunitat Autònoma Valenciana:  
Certificat de grau elemental oral i escrit del valencià: sis punts  
Certificat de grau mitjà oral i escrit del valencià: dotze punts  
Certificat de grau superior oral i escrit del valencià: divuit punts  
En comunitats autònomes, com ara el País Basc i la comunitat Foral de Navarra, en què no hi ha establit cap certificat oficial corresponent als perfils 2 i 4, s'haurà de superar un examen d'acreditació que a aquests efectes convoquen els òrgans competents en l'esmentat matèria, la qual cosa els atorgaria el certificat corresponent.  
2. AVALUACIÓ DELS CONEIXEMENTS DEL DRET CIVIL, ESPECIAL O FORAL DE LA COMUNITAT AUTÒNOMA DEL PAÍS BASC  
Per als aspirants que concórreguen per l'àmbit territorial de la Comunitat Autònoma del País Basc, que així ho hagueren fet constar en la seua sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del dret civil especial i foral del País Basc, i s'atorgaran, per aquest concepte, sis punts, que es reflectiran en tot cas separats dels obtinguts en els exercicis obligatoris i només produiran efectes per a establir l'orde de prelació dins de l'àmbit territorial de la Comunitat Autònoma del País Basc.  
ANNEX II  
El/la senyor/senyora ............, amb domicili a .................................................................. de .................... anys d'edat, amb document nacional d'identitat número ................................, declara sota jurament o promesa, a l'efecte de ser nomenat funcionari del Cos de Metges Forenses, que no ha sigut separat del servei de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions legals.  
.........................., ....... d .............................. de ...................  
La persona declarant  
ANNEX III  
INSTRUCCIONS D'EMPLENAMENT DE LA SOl·lICITUD D'ADMISSIÓ  
LLEGIU ATENTAMENT I SEGUIU AMB ATENCIÓ LES INSTRUCCIONS SEGÜENTS.  
SI NO SEGUIU LES ESMENTADES INSTRUCCIONS, LES VOSTRES DADES PODEN RESULTAR ERRÒNIES, JA QUE AQUEST DOCUMENT SERÀ LLEGIT ELECTRÒNICAMENT.  
INSTRUCCIONS GENERALS:  
. Escriviu només amb bolígraf negre o blau, sobre superfície dura i llisa.  
. Abans d'omplir les seues dades, observeu amb deteniment el .Model de caràcters. representat en la sol·licitud, que consta de lletres, números i signes.  
. Feu els caràcters (lletres, números i signes) a les caselles i d'acord amb el .Model de caràcters.. No utilitzeu cap signe que no conste en el model.  
. Escriviu un sol caràcter (lletra, número o signe) en cada casella. No escriviu mai sobre el requadre de les caselles. No escriviu res fora de les caselles.  
. Assegureu-vos, en escriure, que el bolígraf marque bé, deixeu un traç continu i pressioneu prou, perquè les dades queden reflectides en les còpies.  
. En cas d'equivocar-vos, no esborreu ni corregiu en la mateixa casella. Ompliu o recobriu totalment la casella equivocada i escriviu el caràcter correcte en la casella següent.  
Una casella omplida totalment equival a anul·lar el caràcter malament escrit. NO ESBORREU, NO CORREGIU.  
. Si els cognoms nom, municipi, etc. són excessivament llargs, procureu acurtar-los de manera comprensible. No abreugeu el primer cognom. Utilitzeu únicament els signes que figuren en el .Model de caràcters..  
En emplenar l'apartat corresponent al pis, si és baix o entresòl, poseu 0.  
. En emplenar l'apartat corresponent al telèfon, només escriviu números; entre prefix i número no deixeu caselles en blanc, ni signes de separació.  
. En els apartats en què calga escriure diverses paraules: nom, adreça, etc., deixeu una casella en blanc entre paraula i paraula.  
. En els requadres on heu d'escriure amb la vostra lletra, feu-ho amb lletra clara i llegible. No us eixiu del requadre en escriure.  
. No oblideu signar la vostra sol·licitud en el requadre corresponent. No us eixiu del requadre en signar.  
. No dobleu la .Sol·licitud d'Admissió.ni deixeu taques de bolígraf sobre aquesta.  
. No ompliu unes dades sobre altres.  
INSTRUCCIONS PARTICULARS SOBRE ALGUNES DADES QUE ES DEMANEN EN AQUESTA SOl·lICITUD:  
. LA PERSONA OBLIGADA AL PAGAMENT (Subjecte passiu). Haurà de signar i datar, en l'espai reservat per a això, a la part inferior esquerra de l'anvers d'aquest document.  
. LLOC DE PAGAMENT. A través d'entitats col·laboradores (bancs, caixes d'estalvi i cooperatives de crèdit) en les quals no cal tindre compte obert per mitjà de la presentació d'aquest document d'ingrés.  
EN REALITZAR LA PRESENTACIÓ DEL MODEL DE SOl·lICITUD PER A L'INGRÉS DE LA TAXA DE DRET D'EXAMEN, SOl·lICITEU DE L'ENTITAT COl·lABORADORA L'EXEMPLAR DESTINAT A L'INTERESSAT, COM A JUSTIFICANT DEL PAGAMENT DELS DRETS, I L'EXEMPLAR PER A L'ADMINISTRACIÓ. AQUEST ÚLTIM HAURÀ DE SER PRESENTAT D'ACORD AMB EL QUE INDIQUE LA BASE DE LA CONVOCATÒRIA.  
CONSIGNEU EN L'AUTOLIQUIDACIÓ L'IMPORT DE LA TAXA DE DRET D'EXAMEN, EL QUAL VE REFLECTIT EN L'ORDE DE CONVOCATÒRIA